24α. ΑΠΟΦΑΣΙΣ ΥΠΟΥΡΓΟΥ ΣΥΝΤΟΝΙΣΜΟΥ Αριθ. 790,24 της 5/17 Νοεμ. 1970 (ΦΕΚ Β΄ 817) Περί εγκρίσεως προσαυξήσεως τιμών δια ROOM SERVICE και λειτουργίας εστιατορίων ξενοδοχείων ως SELF SERVICE. Έχοντες υπ’ όψει: 1)Την υπ’ αριθ. 199/9.5.69 απόφασιν της ΕΣΟΠ «περί καθορισμού κατωτάτων και ανωτάτων ορίων τιμών ξενοδοχείων», δυνάμει της οποίας παρεσχέθη εις τον Γεν. Γραμματέα Ε.Ο.Τ. το δικαίωμα ρυθμίσεως των λεπτομερειών εκπτώσεων και επιβαρύνσεων επ’ αυτών. 2.Την εις εκτέλεσιν της ως άνω Αποφάσεως εκδοθείσαν υπ’ αριθ. 34521/14.5.69 απόφασιν ημών. 3.Τας υπ’ αριθ. 2/17.1.70 και 35/7.9.70 Αγορανομικάς διατάξεις, περί καθορισμού των τιμών των εστιατορίων των ξενοδοχείων δια τα υπό μορφήν ταμπλ ντοτ παρεχόμενα γεύματα. 4.Την ανάγκην χρησιμοποιήσεως προσθέτου προσωπικού εις τας ξενοδοχειακάς Επιχειρήσεις δια την προσφοράν πρωϊνών και γευμάτων εις τα υπνοδωμάτια, αποφασίζομεν: α.Επιτρέπομεν την προσαύξησιν κατά περίπτωσιν της τιμής των υπνοδωματίων εις περιπτώσεις προσφοράς εντός αυτών, κατ’ αίτησιν του πελάτου, εδεσμάτων κατά ποσόν ίσον μεν προς το 10% της τιμής των προσφερομένων ημερησίως εδεσμάτων, προκειμένου περί ξενοδοχείων συνήθους τύπου, ίσον δε προς το 20% της τιμής αυτών προκειμένου περί BUNGALOWS. β.Επιτρέπομεν την λειτουργίαν εστιατορίων ξενοδοχείων μέχρι και Α΄ τάξεως (εξαιρουμένων των τοιούτων της πολυτελείας) υπό μορφήν SELF SERVICE (μπουφέ) υπό την προϋπόθεσιν υπάρξεως οπωσδήποτε, τουλάχιστον εξ διαφορετικών κυρίων φαγητών εις την διάθεσιν των πελατών, προς επιλογήν, πλέον των σαλατών, φρούτων, γλυκών κλπ. Σελ. 202,16(γ) Τεύχος 663 – Σελ. 56 Δια της υπ’ αριθ. 533792 της 16/27 Ιουλ. 1977 (ΦΕΚ Β΄ 706) απόφ. Υπ. Προεδρίας επετράπη η εις ξενοδοχεία, μέχρι και της τάξεως πολυτελείας, λειτουργία εστιατορίων και υπό τας μορφάς BUFFET και SELF SERVICE υπό την απαραίτητον προϋπόθεσιν ότι θα λειτουργή πρωτίστως εις το ξενοδοχείον και εστιατόριον κλασσικού τύπου. 